stanford-oval/wikipedia huggingface dataset:
Nikon D800

| Nikon D800 |
| --- | --- |

Tyyppi:  täyden kennon yksisilmäinen peiliheijastuskamera
Kenno:  35,9 mm × 24 mm CMOS-kenno
Korkein resoluutio:  7 360 × 4 912 (36,3 megapikseliä)
Objektiivi:  Nikon F -bajonetti, jossa on AF-kytkentä ja AF-koskettimet
Suljin:  elektronisesti ohjattu, pystysuunnassa liikkuva verhosuljin
Suljinajat:  1/8 000 – 30 sekuntia 1/3, 1/2 tai 1 EV:n välein, aikavalotus, X250
Valotuksen mittaus:  91 tuhannen pikselin RGB-matriisi kasvontunnistuksella; TTL-mittaustapoina piste, keskustapainotteinen ja 3D-matriisimittaus
Tarkennuspisteet:  Multi-CAM3500FX, 51 pisteen automaattitarkennus
Sarjakuvaus:  4 kuvaa/s, 6 kuvaa/s akkukahvan kanssa rajattuna DX-kokoon
Etsin:  järjestelmäkameratyyppinen kiinteä silmän tasolla oleva pentaprismaetsin, 100% kuva-alan peitto, n. 0.7× suurennos
ISO-arvot:  100–6 400 (50-25 600 laajennettuna)
Salama:  ponnahtava salama kameran päällä
LCD-näyttö:  3,2 tuumaa, 921 000 pistettä
Tallennusmedia:  CompactFlash ja Secure Digital
Akku:  Nikon EN-EL15 (1 900 mAh)
Paino:  1000 g (akun kanssa)
Nikon D800 on Nikonin valmistama täyden kennon yksisilmäinen peiliheijastuskamera, joka julkistettiin 7. helmikuuta 2012. Kamera tuli myyntiin maaliskuussa 2012 noin 2 800 euron hintaan.
Kamerassa on 36,3 megapikselin täysikokoinen CMOS-kenno. Automaattitarkennusjärjestelmässä on yhteensä 51 tarkennuspistettä, joista 15 on yleiskäyttöisempiä ristikkäistyyppisiä. Yhtätoista tarkennuspistettä voi käyttää aukolle f/8 asti. Suorakatselutilassa (Live View) voidaan käyttää joko hitaampaa mutta vastaavasti tarkempaa kontrastitarkennusta tai nopeampaa vaihetarkennusta, joka vaatii peilin laskun kennon eteen. Kamerassa on 3,2-tuumainen näyttö, jossa on 921 000 pistettä. Kameran valotusmittarina toimiva 91 kilopikselin RGB-sensori tunnistaa myös kasvot ja pyrkii ohjaamaan tarkennusjärjestelmää tämän tiedon mukaan samaan tapaan kuin lippulaivamalli D4:ssä.
Kameralla pystyy ottamaan neljä täysikokoista kuvaa sekunnissa tai viisi DX-kokoon rajattua kuvaa sekunnissa. Akkukahvan kanssa DX-koon kuvia voi ottaa kuusi kappaletta sekunnissa. Kameralla voi kuvata videoita FullHD-laadulla 30, 25 tai 24 kuvaa sekunnissa ja 720p-laadulla 60, 50, 30 tai 25 kuvaa sekunnissa. Kameran runko on valmistettu magnesiumista ja se on roiske- ja pölysuojattu.
Kamerasta myydään myös hinnakkaampaa varianttia D800E, jossa ei ole optista alipäästösuodinta. Alipäästösuotimen poistaminen parantaa optista tarkkuutta, mutta saattaa joissain tilanteissa johtaa laskostumisilmiöön eli värilliseen moiréhen.
Kameran edeltäjä on heinäkuussa 2008 julkistettu Nikon D700 ja seuraaja kesäkuussa 2014 julkistettu Nikon D810.
NHL-kausi 1948–1949

NHL-kausi 1948–1949 oli National Hockey Leaguen historian 32. kausi. Sen aikana kuusi NHL-joukkuetta pelasi kukin 60 runkosarjaottelua. Stanley Cupin voitti Toronto Maple Leafs, joka kukisti finaalisarjassa Detroit Red Wingsin otteluvoitoin 4–0. Kyseessä oli Toronton kolmas peräkkäinen mestaruus. Samat joukkueet olivat kohdanneet myös edellisen vuoden Stanley Cup -finaaleissa.
Hart Trophy annettiin Detroit Red Wingsia edustaneelle Sid Abelille. Abel voitti myös maalitilaston 28 osumallaan. Parhaalle tulokkaalle myönnettävän Calder Memorial Trophyn sai puolestaan New York Rangersin Pentti Lund, joka teki kauden aikana 14 maalia ja antoi 16 maaliin johtanutta syöttöä ja keräsi siis kaikkiaan 30 tehopistettä.
Runkosarjan pistepörssin ja Art Ross Trophyn voitti Chicago Black Hawksia edustanut Roy Conacher. Conacher keräsi 60 ottelussa yhteensä 68 tehopistettä, joista 26 oli maaleja ja 42 syöttöpisteitä. Pudotuspelien pistepörssin voittaja oli Detroit Red Wingsin Gordie Howe. Hän teki 11 pudotuspeliottelussa 11 tehopistettä, joista 8 oli maaleja ja 3 maaliin johtaneita syöttöjä.
Runkosarja

Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.
| Joukkue | O | V | H | T | Pist>  | + | − |
| --- | --- | --- | --- | --- | --- | --- | --- |
| Detroit Red Wings | 60 | 34 | 19 | 7 | 75 | 195 | 145 |
| Boston Bruins | 60 | 29 | 23 | 8 | 66 | 178 | 163 |
| Montreal Canadiens | 60 | 28 | 23 | 9 | 65 | 152 | 126 |
| Toronto Maple Leafs | 60 | 22 | 25 | 13 | 57 | 147 | 161 |
| Chicago Black Hawks | 60 | 21 | 31 | 8 | 50 | 173 | 211 |
| New York Rangers | 60 | 18 | 31 | 11 | 47 | 133 | 172 |
Runkosarja > Runkosarjan pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Roy Conacher | Chicago Black Hawks | 60 | 26 | 42 | 68 | 8 |
| Doug Bentley | Chicago Black Hawks | 58 | 23 | 43 | 66 | 38 |
| Sid Abel | Detroit Red Wings | 60 | 28 | 26 | 54 | 49 |
| Ted Lindsay | Detroit Red Wings | 50 | 26 | 28 | 54 | 97 |
| Jimmy Conacher | Detroit Red Wings, Chicago Black Hawks | 59 | 26 | 23 | 49 | 43 |
| Paul Ronty | Boston Bruins | 60 | 20 | 29 | 49 | 11 |
| Harry Watson | Toronto Maple Leafs | 60 | 26 | 19 | 45 | 0 |
| Billy Reay | Montreal Canadiens | 60 | 22 | 23 | 45 | 33 |
| Gus Bodnar | Chicago Black Hawks | 59 | 19 | 26 | 45 | 14 |
| Johnny Peirson | Boston Bruins | 59 | 22 | 21 | 43 | 45 |
Pudotuspelit

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|   | Välierät | Välierät | Välierät |   |   | Stanley Cup -finaali | Stanley Cup -finaali | Stanley Cup -finaali |
 
|   | 1 |  Detroit Red Wings | 4 |   |  |  |  |  |
|   | 3 |  Montreal Canadiens | 3 |   |   |  |  |  |
|   |   |   |   |   |   | 1 |  Detroit Red Wings | 0 |
|   |   |   |   |   |   | 4 |  Toronto Maple Leafs | 4 |
|   | 2 |  Boston Bruins | 1 |   |   |  |  |  |
|   | 4 |  Toronto Maple Leafs | 4 |   |  |  |  |  |
Pudotuspelit > Pudotuspelien pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Gordie Howe | Detroit Red Wings | 11 | 8 | 3 | 11 | 19 |
| Ted Lindsay | Detroit Red Wings | 11 | 2 | 6 | 8 | 31 |
| Ted Kennedy | Toronto Maple Leafs | 9 | 2 | 6 | 8 | 2 |
| Sid Smith | Toronto Maple Leafs | 6 | 5 | 2 | 7 | 0 |
| Max Bentley | Toronto Maple Leafs | 9 | 4 | 3 | 7 | 2 |
| Cal Gardner | Toronto Maple Leafs | 9 | 2 | 5 | 7 | 0 |
| Gerry Plamondon | Montreal Canadiens | 7 | 5 | 1 | 6 | 0 |
| Harry Watson | Toronto Maple Leafs | 9 | 4 | 2 | 6 | 2 |
| Sid Abel | Detroit Red Wings | 11 | 3 | 3 | 6 | 6 |
| Ray Timgren | Toronto Maple Leafs | 9 | 3 | 3 | 6 | 2 |
NHL-palkinnot

| --- | --- |
O’Brien Trophy: (finaalisarjan hävinneelle joukkueelle): Detroit Red Wings 
Prince of Wales Trophy:: Detroit Red Wings 
Art Ross Trophy:: Roy Conacher, Chicago Black Hawks 
Calder Memorial Trophy:: Pentti Lund, New York Rangers 
Hart Trophy:: Sid Abel, Detroit Red Wings 
Lady Byng Trophy:: Bill Quackenbush, Detroit Red Wings 
Vezina Trophy: (vähiten maaleja päästäneen joukkueen maalivahdille): Bill Durnan, Montreal Canadiens
NHL-palkinnot > Tähdistökentälliset

| Ykköstähtikenttä |   Pelipaikka   | Kakkostähtikenttä |
| --- | --- | --- |
| Bill Durnan, Montreal Canadiens | maalivahti | Chuck Rayner, New York Rangers |
| Bill Quackenbush, Detroit Red Wings | puolustaja | Glen Harmon, Montreal Canadiens |
| Jack Stewart, Detroit Red Wings | puolustaja | Ken Reardon, Montreal Canadiens |
| Sid Abel, Detroit Red Wings | keskushyökkääjä | Doug Bentley, Chicago Black Hawks |
| Roy Conacher, Chicago Black Hawks | vasen laitahyökkääjä | Ted Lindsay, Detroit Red Wings |
| Maurice Richard, Montreal Canadiens | oikea laitahyökkääjä | Gordie Howe, Detroit Red Wings |
Mylon LeFevre

Mylon LeFevre (6. lokakuuta 1944 Gulfport, Mississippi, Yhdysvallat – 8. syyskuuta 2023) oli yhdysvaltalainen lauluntekijä, rock-muusikko, saarnamies ja gospel-muusikko.
Tausta

LeFevre syntyi etelävaltiolaiseen gospel-perheeseen, joka tunnettiin nimellä The Singing LeFevres. Kotoa lähdettyään hän otti etäisyyttä myös uskonnolliseen taustaansa.
Lauluntekijä ja muusikko

17-vuotiaana LeFevre kirjoitti ensimmäisen menestyshittinsä, gospel-laulun "Without Him" palvellessaan Yhdysvaltain armeijassa. Elvis Presley levytti sen 1963. Vuotta myöhemmin laulun oli levyttänyt 126 muutakin artistia. LeFevren uran alkupuolen gospel-teokset myivät useita miljoonia kappaleita.
1970-luvulla LeFevren ura keskittyi sekulaarimpaan rock-musiikkiin. Hän teki musiikkia, levytti ja oli kiertueilla muun muassa Eric Claptonin, Elton Johnin, Alvin Leen, Billy Joelin, Duane Allmanin, Berry Oakleyn, Little Richardin, the Whon, Yesin, Ten Years Afterin, Rick Derringerin, Trafficin, George Harrisonin, Paul McCartneyn, Charlie Danielsin, Tina Turnerin, Willie Nelsonin, Mick Fleetwoodin, Mountainin, ZZ Topin ja Grand Funk Railroadin kanssa.
LeFevre kertoi myös olleensa Atlanta Rhythm Section -yhtyeen perustajajäsen, mutta orkesteri on kiistänyt asian. Hän oli kuitenkin mukana vokalistina heidän Third Annual Pipe Dream -albumillaan. Samaten kolme LeFevren ensialbumilla mukana ollutta muusikkoa oli mukana Atlanta Rhythm Sectionin ensikokoonpanossa.
Gospelmuusikko ja julistaja

LeFevre käytti kokaiinia kymmenen vuoden ajan. Hän muutti Englantiin 1970-luvun alussa ja otettuaan yliannoksen heroiinia 1970-luvulla hän alkoi omien sanojensa mukaan seitsemän vuotta kestäneen prosessin, minkä seurauksena hän kertoo uudestisyntyneensä kristityksi vuonna 1980.
LeFevre lopetti sekulaarin rock-musiikin tekemisen ja toimi hetken apumiehenä Mt. Paran Church of God -kirkossa Atlantassa. Vuonna 1981 hän perusti Mylon and Broken Heart -nimisen gospelyhtyeen, joka sai albumistaan Crack the Sky Grammy-palkinnon 1988 parhaasta gospel-yhtyeiden laulusuorituksesta. Yhtyeen levyt myivät yli miljoona kappaletta.
Vuonna 1989 LeFevre sai vakavan sydänkohtauksen kiertäessään White Group -yhtyeen kanssa. Hän kuitenkin levytti Broken Heartin kanssa vielä kaksi albumia ja julkaisi kokoelmalevyn yhtyeen parhaita kappaleita 1992, minkä jälkeen yhtye lopetti toimintansa.
LeFevre jatkoi saarnaajana ja hänen myöhemmät levytyksensä keskittyivät hengelliseen ylistysmusiikkiin. LeFevre kertoo Jumalan parantaneen hänet saarnaaja Kenneth Copelandin vaimon Gloria Copelandin välityksellä. LeFevre kiersi vaimonsa Christin kanssa julistamassa kirkoissa ja esimerkiksi urheilutapahtumien hengellisillä osastoilla. Hän kiersi myös evankelioimassa entisen Neuvostoliiton alueella, Australiassa, Kanadassa, Filippiineillä, Cayman-saarilla ja Meksikossa.
Levytyksiä > Alkuajan gospel-albumit

Your Only Tomorrow (1968)
Mylon (We Believe) (1970)
Levytyksiä > Sekulaari tuotanto

With Holy Smoke (1971)
Over The Influence (1972)
(Alvin Leen kanssa) On The Road To Freedom (1973)
Weak At The Knees (1977)
Love Rustler (1978)
Rock and Roll Resurrection (1979)
Levytyksiä > Myöhemmät gospel-albumit

Brand New Start (1982)
Live Forever (1983)
More (1983)
Sheep in Wolves Clothing (1985)
Look Up (1986)
Crack the Sky (1987)
Greatest Hits (1988)
Face the Music (1988)
Big World (1989)
Crank It Up (1990)
A Decade Of Love (1991)
Faith, Hope and Love (1992)
Bow Down (2003)
Aiheesta muualla

Mylon LeFevre ministries -sivusto
"Without Him" -levytykset Fono-äänitetietokannassa
Natur og Ungdom

| Natur og Ungdom (NU) |
| --- | --- |

Perustettu:  1967
Toimiala:  ympäristönsuojelu
Kotipaikka:  Oslo
Toiminta-alue:  Norja
Jäsenmäärä:  n. 8 000 (2017)
Puheenjohtaja:  Gina Gylver
Jäsenlehti:  Putsj
Aiheesta muualla
Sivusto
Infobox OKVirheellinen NIMI-arvo: 
Natur og Ungdom (lyh. NU) on Norjan luonnonsuojeluliiton nuorisotoiminnasta vastaava ympäristöjärjestö, joka on perustettu vuonna 1967. Vuonna 2017 järjestöllä oli noin 8 000 jäsentä.
Järjestön aktiiveja osoittamassa mieltään öljynporausta vastaan vuonna 2011.
Aiheesta muualla

Järjestön verkkosivut (norjaksi)
Buenaventura (Kolumbia)

| Buenaventura |
| --- | --- |

 lippu:  vaakuna
 Buenaventura
 Koordinaatit: 3°52′38″N, 77°1′36″W 
Valtio:   Kolumbia
Departementti:  Valle del Cauca
Perustettu:  14. heinäkuuta 1540
Hallinto:  
 – Kaupunginjohtaja:  Eliecer Arboleda Torres
Väkiluku (2005):  324 207
 
 Alcaldia Distrital de Buenaventura 
Infobox OKVirheellinen NIMI-arvo: 
Auringonlasku Buenaventuran rannikolla
Buenaventura on kaupunki, joka sijaitsee Valle del Caucan departementissa noin 100 kilometrin matkan päässä Calista. Espanjalainen löytöretkeilijä Juan Ladrillero perusti kaupungin baskilaisen konkistadorin Pascual de Andagoyan käskystä 14.7.1540. Kaupunki nimettiin italialaisen fransikaaniteologi Bonaventuran kunniaksi. Nimellä haluttiin myös juhlia lahden tyyneyttä. Buenaventura on tärkeä satamakaupunki. 60% Kolumbian meriteitse käytävästä kaupasta käy Buenaventuran kautta. Buenaventuran satama-alue yksityistettiin 1990-luvulla muiden Kolumbian satamien ohella. Myös julkisia palveluita yksityistettiin. Tämän on sanottu tuoneen kaupunkiin kurjuutta ja sosiaalisia ongelmia. Työttömyys on suurta ja hallituksen virallisten lukujen mukaan kaupungin väestöstä 80% elää köyhyydessä. Terveydenhuolto on heikolla tasolla ja kaupungissa kärsitään myös vesipulasta.  Buenaventuraa pidettiin vielä vuonna 2014 Kolumbian väkivaltaisimpana kaupunkina. Esimerkiksi Iso-Britannia ei huhti-toukokuussa 2016 suositellut kansalaisilleen minkäänlaista matkustamista alueelle. 1990-luvulla äärioikeistolaiset puolisotilaalliset joukot (silloinen AUC) ajoivat äärivasemmistolaisen sissijärjestö FARCin pois kaupungista. Puolisotilaalliset joukot (nykyisin Los Urabeños) sotkeutuivat sittemmin rikollisuuteen, kuten huumekauppaan. Sijaintinsa vuoksi Buenaventura on ollut myös huumekaupan keskus. Kaupungissa on myös useita kilpailevia rikollisjengejä (esimerkiksi "La Empresa"). Kaupunkiin on kuitenkin hitaasti muodostumassa turvallisempia vyöhykkeitä. Juan Manuel Santosin hallitus on luvannut parantaa kaupungin oloja. Kaupunkiin on valmisteilla useita rakennusprojekteja turismin kasvattamiseksi.
Ilmasto

Buenaventuran kaupungissa vallitsee trooppinen ilmasto. Vuosittainen keskilämpötila on noin 26 lämpöastetta. Kaupungissa sataa kuivinakin kausina paljon. Vuosittainen sademäärä on noin 7328 millimetriä.
Väestö

Virallisten laskelmien mukaan Buenaventurassa oli 324 207 asukasta vuonna 2005. 2010-luvulla asukkaita on arvioitu olevan noin 400 000. Buenaventuran asukkaista enemmistö on afrokolumbialaisia. Kaupungissa asuu myös useita alkuperäiskansoihin kuuluvia.
Turismi

Turistien suositellaan pysyvän Calle 1 -alueella, jota pidetään turvallisena. Väkivaltaisen maineen ja huonon infrastruktuurin vuoksi turismi on ollut vaatimatonta. Kaupungissa vierailee pääasiassa paikallisia turisteja. Usein turistit suuntaavat lähialueella sijaitseviin kohteisiin, kuten Juanchacoon ja Ladrillesorille rantalomille tai katsomaan valaiden vaellusta heinäkuun ja marraskuun välisenä aikana. Lähellä sijaitsee myös Isla Gorgona, joka toimi ennen vankilasaarena, ja on nykyisin ekoturistien kohde.
Kulttuuri ja urheilu

Kaupungissa juhlitaan vuosittain afrokolumbialaisten päivää 21.5 osana kansallista juhlapäivää. Samassa yhteydessä 21.5.2016 vietettiin myös "Ola Ventura"-nimistä kampanjaa, jossa tuotiin esille esimerkiksi buenaventuralaista ruoka-, musiikki - ja käsityökulttuuria. Myös urheilukulttuuria pyritään elvyttämään. Kaupungissa on useita jalkapallokerhoja. Kaupungissa sijaitsee myös Universidad del Pacíficon yliopisto. Buenaventuran erikoisuuksia ovat useat kalaruoat.
Populäärikulttuurissa

Calista kotoisin oleva salsamusiikkiyhtye Grupo Niche on tehnyt "Buenaventura y Caney"-kappaleen, joka julkaistiin vuonna 1981.
Aiheesta muualla

Kuvia tai muita tiedostoja aiheesta Buenaventura (Kolumbia) Wikimedia Commonsissa
Nic Offer

Nic Offer
Nic Offer (s. 1972) on yhdysvaltalainen muusikko. Hänet tunnettaan parhaiten vokalistina dancepunk yhtyeessä !!!, jonka hän auttoi luomaan Sacramentossa, Kaliforniassa vuonna 1996. Offer myöskin soitti bassoa ja kosketinta Out Hud-yhtyeessä vuodesta 1996 vuoteen 2005.
NHL-kausi 1941–1942

NHL-kausi 1941–1942 oli National Hockey Leaguen historian 25. kausi. Sen aikana seitsemän joukkuetta pelasi kukin 48 runkosarjaottelua. Aiemmin New York Americansina tunnettu mutta nimensä Brooklyn Americansiksi muuttanut seura oli viimeistä kertaa mukana NHL:ssä. Stanley Cupin voitti Hap Dayn valmentama Toronto Maple Leafs, joka kukisti finaalisarjassa Detroit Red Wingsin otteluvoitoin 4–3. Kyseessä oli Toronton neljäs Stanley Cup -mestaruus.
Runkosarjan pistepörssin voitti New York Rangersia edustanut Bryan Hextall. Hextall keräsi 48 ottelussa yhteensä 56 tehopistettä, joista 24 oli maaleja ja 32 syöttöpisteitä. Maalitilaston ykkönen oli puolestaan Lynn Patrick 32 osumallaan. Arvokkaimmalle pelaajalle myönnettävän Hart Trophyn sai Brooklyn Americansin puolustaja Tommy Anderson.
Pudotuspelien pistepörssin voittaja oli Detroit Red Wingsin Don Grosso. Hän teki 12 pudotuspeliottelussa 14 tehopistettä, joista 8 oli maaleja ja 6 maaliin johtaneita syöttöjä. Parhaalle tulokkaalle annettavan Calder Trophyn sai New York Rangersin Grant Warwick. Hän keräsi kauden aikana 33 tehopistettä, joista 16 oli maaleja ja 17 syöttöpisteitä.
Runkosarja

Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.
| Joukkue | O | V | H | T | Pist>  | + | − |
| --- | --- | --- | --- | --- | --- | --- | --- |
| New York Rangers | 48 | 29 | 17 | 2 | 60 | 177 | 143 |
| Toronto Maple Leafs | 48 | 27 | 18 | 3 | 57 | 158 | 136 |
| Boston Bruins | 48 | 25 | 17 | 6 | 56 | 160 | 118 |
| Chicago Black Hawks | 48 | 22 | 23 | 3 | 47 | 145 | 155 |
| Detroit Red Wings | 48 | 19 | 25 | 4 | 42 | 140 | 147 |
| Montreal Canadiens | 48 | 18 | 27 | 3 | 39 | 134 | 173 |
| Brooklyn Americans | 48 | 16 | 29 | 3 | 35 | 133 | 175 |
Runkosarja > Runkosarjan pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Bryan Hextall | New York Rangers | 48 | 24 | 32 | 56 | 30 |
| Lynn Patrick | New York Rangers | 47 | 32 | 22 | 54 | 18 |
| Don Grosso | Detroit Red Wings | 48 | 23 | 30 | 53 | 13 |
| Phil Watson | New York Rangers | 48 | 15 | 37 | 52 | 58 |
| Sid Abel | Detroit Red Wings | 48 | 18 | 31 | 49 | 45 |
| Toe Blake | Montreal Canadiens | 48 | 17 | 28 | 45 | 19 |
| Bill Thoms | Chicago Black Hawks | 47 | 15 | 30 | 45 | 4 |
| Gordie Drillon | Toronto Maple Leafs | 48 | 23 | 18 | 41 | 6 |
| Syl Apps | Toronto Maple Leafs | 38 | 18 | 23 | 41 | 0 |
| Tommy Anderson | Brooklyn Americans | 48 | 12 | 29 | 41 | 54 |
Pudotuspelit

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät | Puolivälierät |  |  | Välierät | Välierät | Välierät |  |  | Stanley Cup -finaali | Stanley Cup -finaali | Stanley Cup -finaali |
 
|  |   |    |   |   |  |  |  |  |  |  |  |  |  |
|  |   |    |   |   |   | 1 |  New York Rangers | 2 |   |  |  |  |  |
|  |  |  |  |   |   | 1 |  New York Rangers | 2 |   |  |  |  |  |
|  |  |  |  |   |   | 2 |  Toronto Maple Leafs | 4 |   |  |  |  |  |
|  |   |    |   |   |   | 2 |  Toronto Maple Leafs | 4 |   |  |  |  |  |
|  |   |    |   |   |  |  |  |  |   |  |  |  |  |
|   |   |    |   |   |  |  |  |  |   |  |  |  |  |
|  |  |   |   |   |   |   |   |   |   |   | 2 |  Toronto Maple Leafs | 4 |
|  |  |   |   |   |   |   |   |   |   |   | 5 |  Detroit Red Wings | 3 |
|   | 3 |  Boston Bruins | 2 |   |  |  |  |  |   |  |  |  |  |
|  | 4 |  Chicago Black Hawks | 1 |   |  |  |  |  |   |  |  |  |  |
|  | 4 |  Chicago Black Hawks | 1 |   |  | 3 |  Boston Bruins | 0 |   |  |  |  |  |
|  |  |  |  |   |  | 3 |  Boston Bruins | 0 |   |  |  |  |  |
|  |  |  |  |   |   | 5 |  Detroit Red Wings | 2 |   |  |  |  |  |
|  | 5 |  Detroit Red Wings | 2 |   |   | 5 |  Detroit Red Wings | 2 |   |  |  |  |  |
|  | 5 |  Detroit Red Wings | 2 |   |  |  |  |  |  |  |  |  |  |
|   |  6 |  Montreal Canadiens | 1 |   |  |  |  |  |  |  |  |  |  |
Pudotuspelit > Pudotuspelien pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Don Grosso | Detroit Red Wings | 12 | 8 | 6 | 14 | 29 |
| Syl Apps | Toronto Maple Leafs | 13 | 5 | 9 | 14 | 2 |
| Carl Liscombe | Detroit Red Wings | 12 | 6 | 6 | 12 | 2 |
| Billy Taylor | Toronto Maple Leafs | 13 | 2 | 8 | 10 | 4 |
| Wally Stanowski | Toronto Maple Leafs | 13 | 2 | 8 | 10 | 2 |
| Sweeney Schriner | Toronto Maple Leafs | 13 | 6 | 3 | 9 | 10 |
| Nick Metz | Toronto Maple Leafs | 13 | 4 | 4 | 8 | 12 |
| Syd Howe | Detroit Red Wings | 12 | 3 | 5 | 8 | 0 |
| John McCreedy | Toronto Maple Leafs | 13 | 4 | 3 | 7 | 6 |
| Don Metz | Toronto Maple Leafs | 4 | 4 | 3 | 7 | 0 |
NHL-palkinnot

| --- | --- |
O’Brien Trophy: (finaalisarjan hävinneelle joukkueelle): Detroit Red Wings 
Prince of Wales Trophy:: New York Rangers 
Calder Trophy:: Grant Warwick, New York Rangers 
Hart Trophy:: Tommy Anderson, Brooklyn Americans 
Lady Byng Trophy:: Syl Apps, Toronto Maple Leafs 
Vezina Trophy: (vähiten maaleja päästäneen joukkueen maalivahdille): Frank Brimsek, Boston Bruins
NHL-palkinnot > Tähdistökentälliset

| Ykköstähtikenttä |   Pelipaikka   | Kakkostähtikenttä |
| --- | --- | --- |
| Frank Brimsek, Boston Bruins | maalivahti | Turk Broda, Toronto Maple Leafs |
| Tommy Anderson, Brooklyn Americans | puolustaja | Pat Egan, Brooklyn Americans |
| Earl Seibert, Chicago Black Hawks | puolustaja | Bucko McDonald, Toronto Maple Leafs |
| Syl Apps, Toronto Maple Leafs | keskushyökkääjä | Phil Watson, New York Rangers |
| Lynn Patrick, New York Rangers | vasen laitahyökkääjä | Sid Abel, Detroit Red Wings |
| Bryan Hextall, New York Rangers | oikea laitahyökkääjä | Gordie Drillon, Toronto Maple Leafs |
Nic Sheff

Nicolas "Nic" Sheff (s. 20. heinäkuuta 1982 San Francisco, Kalifornia) on yhdysvaltalainen kirjailija, käsikirjoittaja ja kolumnisti. Hänen tunnetuin teoksensa on omaelämäkerrallinen Tweak: Growing Up On Methamphetamines (2007), joka kuvaa kirjailijan nuoruusvuosien kamppailua metamfetamiiniriippuvuuden kanssa. Hänen isänsä on toimittaja-kirjailija David Sheff.
Sheff on toiminut käsikirjoittajana tv-sarjoissa Jälkiä jättämättä ja Kolmetoista syytä.
Buffalo (Wyoming)

| Buffalo |
| --- | --- |

Valtio:  Yhdysvallat
Osavaltio:  Wyoming
Väkiluku:  4 578
Infobox OKVirheellinen NIMI-arvo: 
Buffalo on kaupunki, joka sijaitsee Johnsonin piirikunnassa, Wyomingin osavaltiossa, Yhdysvalloissa. Buffalon väkiluku on 4 578 asukasta.
Väestö

Buffalon väestöstä 56 prosenttia on miehiä ja 44 prosenttia naisia. Väestön keski-ikä on 45,5 vuotta. 57 prosenttia väestöstä on 18-64-vuotiaita, 21 prosenttia 65 vuotta täyttäneitä ja 22 prosenttia alle 18-vuotiaita. 15,4 prosenttia väestöstä asuu köyhyydessä. Kotitalouksia on 2 205, joista yhdessä asuu keskimäärin kaksi asukasta. 60% kaupungin asukkaista on naimisissa. Asuntoja kaupungissa on 2 414, joista 9 prosentissa ei asu ketään.
Ulkomailla väestöstä on syntynyt 0,6 prosenttia. Heistä enemmistö (61%) on syntynyt Pohjois-Amerikassa. 36% on syntynyt Afrikassa ja loput 4 prosenttia Euroopassa. Yleisimmät syntymämaat ovat Yhdysvaltoja lukuun ottamatta Meksiko, Kanada ja Filippiinit.
Veteraaneja väestössä on 306 eli 8,6 prosenttia väestöstä. Heistä 280 on miehiä ja 26 naisia. 151 veteraaneista taisteli Vietnamin sodassa.